text: इससे पहले केजरीवाल ने केंद्रीय मंत्री नितिन गडकरी से भी माफी मांग ली है। वहीं दिल्ली के पटियाला हाउस कोर्ट में मानहानि का मामला वापस लेने की मांग के लिए दिल्ली के मुख्यमंत्री अरविंद केजरीवाल और केंद्रीय मंत्री नितिन गडकरी ने एक संयुक्त आवेदन दायर किया।गडकरी को लिखे पत्र में उन्होंने लिखा है, 'मेरा आपसे कोई निजी झगड़ा नहीं है, मुझे अफसोस है, हम इस घटना को पीछे छोड़ दें और अदालत की कार्यवाही बंद करें।' इससे पहले केजरीवाल ने मानहानि मामले में पंजाब के पूर्व मंत्री बिक्रम सिंह मजीठिया से लिखित माफी मांगी थी। सियासी गलियारों में चर्चा है कि इसके बाद अरुण जेटली और शीला दीक्षित से केजरीवाल माफी मांग सकते हैं।